open-index/open-wikipedia-markdown huggingface dataset:
דמיטרי קיריצ'נקו

**דמיטרי סרגייביץ' קיריצ'נקו** (ברוסית: **Дмитрий Сергеевич Кириченко**; נולד ב-17 בינואר 1977 בנובואלכסנדרובסק שברוסיה) הוא מאמן וכדורגלן עבר רוסי ששיחק בעמדת החלוץ.

קיריצ'נקו הוא מלך השערים השני בליגה הרוסית בכל הזמנים (125 שערים) אחרי אולג ורטניקוב (143 שערים).

מאוגוסט עד ספטמבר 2016 היה ממלא מקום מאמן קבוצת רוסטוב. בדצמבר 2017 מונה שוב לממלא מקום המאמן בקבוצת רוסטוב, עד למינויו של ואלרי קרפין למאמן הקבוצה.

## קריירת מועדונים
### כשחקן
המועדון הראשון בקריירה של קיריצ'נקו היה לוקומוטיב-קמב. בקבוצה שאז הייתה נמצאת בליגה השלישית הוא שיחק 24 משחקים אך לא הבקיע אף שער. באיסקרה שאליה עבר בעונה הבאה הוא לא שיחק בכלל. כישרונו להבקיע נגלה רק בטורפדו טגאנרוג, שם הוא הבקיע בעונתו הראשונה 7 שערים, ובעונה הבאה - 32. את עונת 1998 הוא כבר התחיל במדי רוסטלמאש, את שערו הראשון בקבוצה הוא הבקיע במחזור השמיני מול פ.צ. טיומן בדקה ה-30, אז המשחק הסתיים 4:0 לזכות הצהובים-כחולים. במחזור ה-11 קיריצ'נקו כבש את הצמד הראשון שלו מה שעזר לקבוצתו לנצח במוסקבה את דינמו. את העונה ההיא סיים עם 5 שערים ואת העונה שאחריה עם 6.

בעונת 2000 כבש 14 שערים ובעונת 2001 - 13. בעונת 2002 עבר לצסק"א מוסקבה, את העונה ההיא הוא סיים עם 15 שערים, 3 מהם הוא כבש במשחק מול קבוצתו הקודמת וסטוב. בעונת 2003 כבש 5 שערים וזכה באליפות רוסיה. בעונת 2004 מספר שעריו היה 9, הוא התחיל להיכנס למשחק יותר כמחליף, לכן הוא החליט לעבור ב-2005 למועדון הכדורגל מוסקבה.

בעונות 2005-2006 כבש במדי מועדון הכדורגל מוסקבה 26 שערים. ב-2006 עבר לסאטורן ראמנסקו, שם הוא קיבל משכורת של כ-2.2 מיליון רובל בשנה.
25 באוגוסט 2007 במשחק המחזור ה-22 לוקומוטיב מוסקבה - סאטורן ראמנסקו (2-0) קיריצ'נקו כבש את **שערו ה-100** בליגה הרוסית והפך לשחקן השלישי בהיסטוריה עם השג זה אחרי אולג ורטניקוב ודמיטרי לוסקוב.

12 בספטמבר 2009 הוא שיחק מול רובין קאזאן את משחקו ה-300 בליגת העל. ב-300 משחקים אלה הוא כבש 111 שערים.

בינואר 2011 חתם חוזה עם רוסטוב לשנתיים וחצי. בשנת 2013 עבר למורדוביה סראנסק כשבמהלכה פרש ממשחק פעיל.

### כמאמן
בשנת 2014 הצטרף למטה האימון של קבוצת רוסטוב. לאחר התפטרותו של גורבן ברדייב, מונה להחליפו כמאמן זמני, מאוגוסט עד ספטמבר 2016.

בדצמבר 2017, לאחר התפטרות לאוניד קוצ'וק מתפקיד מאמן רוסטוב, מונה שוב לממלא מקום המאמן עד למינויו של קרפין למאמן.

## נבחרת לאומית
שיחק במדי הנבחרת ביורו 2004, שערו במשחק מול יוון הפך לשער השני המהיר ביותר בתולדות אליפויות אירופה, בשנייה ה-68 של המחצית הראשונה.

## תארים
;קבוצתיים
* אליפות רוסיה - 2003, 2005 (צסק"א מוסקבה)
* מקום 2 בליגה הרוסית - 2002 (צסק"א מוסקבה)
* גביע אופ"א - 2004/05
;אישיים
* מלך השערים בליגה הרוסית לשנות 2002, 2005
* השער המהיר ביותר בתולדות אליפויות אירופה - אחרי 67 שניות (20 ביוני 2004 מול יוון - 1:2)
* שיא באליפות רוסיה במספר הפנדלים המובקעים ברציפות - 22, הסדרה נמשכה יותר מ-10 שנים - מה-23 ביוני 2000 עד ה-14 באוגוסט 2010
* מלך השערים של גביע האינטרטוטו 2008

## קישורים חיצוניים

* סטטיסטיקות ופרופיל באתר התאחדות הכדורגל הרוסית
* דף השחקן באתר הרשמי של רוסטוב
* פרופיל באתר נבחרת רוסיה בכדורגל

קטגוריה:חלוצי כדורגל רוסים
קטגוריה:כדורגלנים רוסים
קטגוריה:כדורגלני צסק"א מוסקבה
קטגוריה:כדורגלני רובין קאזאן
קטגוריה:כדורגלני רוסטוב
קטגוריה:כדורגלני נבחרת רוסיה
קטגוריה:כדורגלני יורו 2004
קטגוריה:מאמני רוסטוב
קטגוריה:זוכי פרס ג'נטלמן השנה בכדורגל הרוסי
קטגוריה:רוסים שנולדו ב-1977
איזידור זינגר

**איזידור זינגר** (**Isidore Singer**; 10 בנובמבר 1859, מוראביה, אוסטריה – 20 בנובמבר 1939, ניו יורק) היה העורך המייסד והיוצר העיקרי של האנציקלופדיה היהודית הראשונה, האנציקלופדיה היהודית. כמו כן ייסד את הליגה האמריקאית למען זכויות אדם.

## קורות חיים
זינגר נולד בשנת 1859 בווייסקירכן (Weisskirchen) שבמוראביה (אז חלק מאוסטריה). התחנך בבית ספר יהודי ואחר כך בגימנסיה, שם סיים את לימודיו בשנת 1878. הוא למד באוניברסיטאות וינה וברלין, ובשנת 1884 קיבל תואר דוקטור. באותה שנה ייסד את כתב העת הספרותי האוסטרי "אלגמיינה אוסטרייכישה ליטרטורצייטונג" (*Allgemeine Österreichische Literaturzeitung*), שאותו ערך והוציא לאור בווינה עד לשנת 1887, אז החל לעבוד כמזכיר ספרותי אצל השגריר הצרפתי בווינה. הוא התלווה לשגריר בפריז, שם עבד בלשכת העיתונות של משרד החוץ הצרפתי והיה פעיל בקמפיין למען אלפרד דרייפוס.

בפריז הקדיש זינגר את רוב זמנו למלחמה באנטישמיות. בשנים 1893–1894 הוא ייסד וערך את העיתון "הדיבור האמיתי" (*La Vraie Parole*, "לָה וְרֶה פָּארוֹל"), שנועד לתת מענה לעיתון האנטישמי של אדואר דרימון, "הדיבור החופשי" (*La Libre Parole*, "לָה לִיבְּר פָּארוֹל"). בשנת 1891 נסע זינגר לאיטליה ושהה זמן מה ברומא. הוא שב לפריז, ובשנת 1895 היגר לניו יורק כדי לגייס כספים למען פרסום "האנציקלופדיה של ההיסטוריה ושל ההתפתחות המנטלית של הגזע היהודי" (*The Encyclopedia of the History and Mental Evolution of the Jewish Race)*, ששונה בהמשך למה שהפך למפעלו הכביר: "האנציקלופדיה היהודית" (הופיעה בשנים־עשר כרכים בשנים 1901–1906 בניו יורק). זינגר פרסם גם את *Russia at the Bar of the American People*, לזכר הפוגרום הראשון בקישינב. כמו כן היה העורך הראשי של "האנציקלופדיה הבינלאומית לביטוח" בשנת 1909, וערך יצירות קלאסיות בספרות הגרמנית (20 כרכים).

## פרסומיו

* *Berlin, Wien und der Antisemitismus*, 1882 (ברלין, וינה והאנטישמיות)
* *Presse und Judenthum*, 1882 (עיתונות ויהדות)
* *Sollen die Juden Christen Werden?*, 1884, (האם על היהודים להתנצר? נכתב יחד עם ארנסט רנאן)
* *Briefe Berühmter Christlicher Zeitgenossen über die Judenfrage*, 1884 (מכתבים של נוצריים מפורסמים בני הדור על השאלה היהודית)
* *Die Beiden Elektren—Humanistische Bildung und der Klassische Unterricht*, 1884
* *Auf dem Grabe Meiner Mutter* 1888
* *Le Prestige de la France*, 1889
* *La Question Juive*, 1893
* *Anarchie et Antisémitisme*, 1894
* *Der Juden Kampf ums Recht*, 1902. (מאבק היהודים לזכויות)


## קישורים חיצוניים

* 
* 
* 
* 
* , 
* 
* 

מפרי עטו:
* , , , , , , 

קטגוריה:עורכים ספרותיים יהודים אמריקאים
קטגוריה:עורכי עיתונים יהודים אוסטרים
קטגוריה:מו"לים יהודים אוסטרים
קטגוריה:עורכי האנציקלופדיה היהודית
קטגוריה:מהגרים מאוסטריה לארצות הברית
קטגוריה:בוגרי אוניברסיטת ברלין
קטגוריה:אמריקאים שנולדו ב-1859
קטגוריה:אמריקאים שנפטרו ב-1939
קלונוס

**קלונוס** (מן המילה היוונית לתנועה מבולבלת אלימה) או **ריטוט** היא סדרה של התכווצויות שרירים לא רצוניות והרפיה. קלונוס הוא סימן לבעיות נוירולוגיות מסוימות והוא קשור, במיוחד, לנגעים בתאי עצב מוטוריים עליונים כמו בשבץ, טרשת נפוצה פגיעה בחוט השדרה ואנצפלופתיה כבדית. שלא כמו הרעידות הקטנות, הספונטניות הידועות כפסציקולציה (התכווצות שרירים קטנה ומקומית) הנגרמת, בדרך כלל כתוצאה מפתולוגיה בתאי העצב המוטוריים הנמוכים, הרי קלונוס גורם לתנועות גדולות המתחילות בדרך כלל על ידי רפלקס.

קלונוס שכיח ביותר בקרסוליים שבהם יש כיפוף מהיר של הרגל כלפי מעלה (dorsiflexion). הוא יכול להיות גם בברכיים שם הוא מתבטא בדחיפה מהירה של פיקת הברך (לכיוון אצבעות כף הרגל). רק קלונוס מתמשך (5 פעימות או יותר) נחשב בלתי תקין.

קלונוס המופיע אחרי החדרת תרופות מסוג סרוטונין מנבאות, כמעט בוודאות, הרעלת סרוטונין.

## ראו גם
* מיוקלונוס
* התקף טוני-קלוני

## קישורים חיצוניים
* Dr. Gilman on Serotonin Toxicity

## הערות שוליים

קטגוריה:אפילפסיה
אשר אלחיאני

**אשר אלחיאני** (נולד ב-1952) הוא רופא ישראלי, היה מנכ"ל קופת חולים מאוחדת בשנים 2011–2013.

## ביוגרפיה
אלחיאני סיים את לימודי הרפואה באוניברסיטת בן-גוריון בשנת 1980, והתמחה ברפואת משפחה. הוא למד גם באוניברסיטת הרווארד בארצות הברית, בה הוענק לו תואר שני במינהל ציבורי. 

שימש במספר תפקידים בשירותי בריאות כללית, ובהם סגן המנהל הרפואי של מחוז הנגב, מנהל מחוז המרכז של הקופה, ראש אגף הביזור בהנהלה הראשית וסגן מנהל בית החולים סורוקה. קודם למינויו למנכ"ל קופת חולים מאוחדת, בשנים 2007–2011, שימש כמנהל בית החולים מאיר בכפר סבא.

אלחיאני כיהן כיושב ראש המועצה הלאומית לבריאות בקהילה וכיושב ראש הוועדה הלאומית לסטנדרטים בבריאות הקהילה והיה חבר המועצה להשכלה גבוהה. כיום הוא פרופסור מן המניין במחלקה לניהול מערכות בריאות באוניברסיטת אריאל.

## חיים אישיים
אלחיאני נשוי ואב לארבעה. הוא מתגורר ביישוב להבים.

## קישורים חיצוניים
* 
* 
* 
## הערות שוליים

קטגוריה:מנהלים ישראלים
קטגוריה:מנכ"לי קופת חולים מאוחדת
קטגוריה:סגל המרכז הרפואי האוניברסיטאי סורוקה
קטגוריה:רופאי שירותי בריאות כללית
קטגוריה:סגל אוניברסיטת אריאל בשומרון: מדעי הבריאות
קטגוריה:רופאי משפחה ישראלים
קטגוריה:מנהלי מרכז רפואי מאיר
קטגוריה:חברי המועצה להשכלה גבוהה
קטגוריה:להבים: אישים
קטגוריה:בוגרי תיכון בויאר
קטגוריה:בעלי תואר דוקטור לרפואה מאוניברסיטת בן-גוריון בנגב
קטגוריה:ישראלים שנולדו ב-1952
רוני בלקלי

**רוני בלקלי** (באנגלית: **Ronee Blakley**; נולדה ב-24 באוגוסט 1945) היא שחקנית קולנוע וזמרת אמריקאית. הייתה מועמדת לפרס אוסקר לשחקנית המשנה הטובה ביותר, פרס גלובוס הזהב, פרס באפט"א ולפרס גראמי על הופעתה ושירתה בסרט "נאשוויל".

## ביוגרפיה
בלקלי נולדה בעיר נאמפה שבמדינת איידהו, בתם של קרול ורונלד בלקלי.
למדה ב"אוניברסיטת סטנפורד" וב"מכללת מילס שבאוקלנד, לפני שעברה להתגורר בני יורק וללמוד בבית ספר לאומנויות המפורסם "בית הספר ג'וליארד".
בלקלי היא אמא לבת יחידה, הסופרת שרה בלייקלי-קרטוורייט מגירושיה מהבמאי הגרמני וים ונדרס.

## קריירה
### מוזיקלית
החלה את דרכה כזמרת קאנטרי באולם הקונצרטים "קרנגי הול", שם שרה את שיריו של גרשון קינגסלי.
בלקלי הוציאה את אלבום הבכורה שלה "Ronee Blakley" בשנת 1972 באדיבות חברת התקליטים "אלקטרה רקורדס".
בשנת 1975 הוציאה את אלבומה השני והמוערך בקריירה "Welcome" ושרה שלושה שירים בפסקול של הסרט בכיכובה "נאשוויל", על עבודתה המוזיקלית בסרט הייתה מועמדת לפרס גראמי ביחד עם יוצרים אחרים.
במהלך הקריירה שלה כזמרת הוציאה בלקלי שמונה אלבומים.

### משחק
התפקיד בגינו זכתה לפרסום הרב ביותר היה תפקידה הראשון בתור כוכבת הקאנטרי ברברה ג'ין, בסרטו של רוברט אלטמן "נאשוויל". על הופעתה בסרט הייתה מועמדת לפרס אוסקר לשחקנית המשנה הטובה ביותר, לפרס באפט"א ולשני פרסי גלובוס הזהב לשחקנית המשנה ולפריצת השנה. בלקלי התפרסמה לאחר מכן בתפקידים מועטים בלבד, הבולטים בהם היו מארג', אמה האלכוהוליסטית של הנערה ננסי תומפסון בסרט האימה "סיוט ברחוב אלם" והמקשרת, בסרט הפשע "הנהג".

## פילמוגרפיה נבחרת
* נאשוויל (1975)
* התיקים הסודיים של ג. אדגר הובר (1977)
* רנאלדו וקלרה (1978)
*הנהג (1978)
* בהצלחה גברת ווייקוף (1979)
* היא באה לעמק (1979)
* כדור בולטימור (1980)
*סיוט ברחוב אלם (1984)
* חזרתו של צל הרשע (1987)
* מישהו לאהוב (1987)

## אלבומים

* "Ronee Blakley" 1972
* "Welcome" 1975
* "I Played It for You" 2007
* "Freespeak" 2008
* "Lightning Over Water Soundtrack " 2008
* "Ronee Blakley Live at the Mint " 2008
* "River Nile " 2009
* "Grief Holes" 2009


## קישורים חיצוניים

* 

קטגוריה:זמרות אמריקאיות
קטגוריה:זמרים אמריקאים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:זמרי-יוצרי קאנטרי אמריקאים
קטגוריה:אמריקאיות שנולדו ב-1945
קטגוריה:אמריקאים שנולדו ב-1945
ישראל קסל

**ישראל קסל** (תר"ל 1870 – 23 בפברואר 1936) היה תעשיין ופעיל ציוני.

## קורות חיים
קסל נולד בקוידנוֹב (קוידענאָוו; כיום דזרז'ינסק, Дзяржынск) שבפלך מינסק (רוסיה הלבנה), בתחום המושב של האימפריה הרוסית (כיום בבלארוס), למשפחה "ליטאית" (שרה ואברהם). למד בפוליטכניקום של דרזדן בגרמניה, ושם התקרב לפעילי ציונות כשמריהו לוין וליאו מוצקין. לאחר סיום חוק לימודיו, התמחה וחזר למינסק, עיר המחוז של עיירת ילדותו, והקים וניהל שני מפעלים של "יעקובסון את ליפשיץ".

### פעילות ציונית במינסק
במינסק התחבר עם העסקן הציוני ד"ר צבי ברוק, ודרכו הכיר את אחותו של ברוק, רבקה, ונשא אותה לאישה. במסגרת פעילותו הציונית בעיר היה פעיל בשורות חברי ההגנה.

### פעילותו בארץ ישראל
[ממוזער|[אלפרד מונד|הלורד מלצ'ט (במרכז התמונה) בביקור בחברת המלח בעתלית, 1924, בליווי ישראל קסל ומרדכי סורדין (שני ושלישי מימין)]]
ב-1911 ביקר בארץ ישראל ורכש קרקעות בתל אביב על מנת שיוכלו לשמשו כשיעלה. בשל מלחמת העולם הראשונה עלה ארצה רק ב-1920 והשתקע בחיפה, בבית שתוכנן על ידי ברוולד ברחוב הגיא בהדר הכרמל. עד מהרה הצטרף לפעילות בוועד השכונה (שהיה מעין מורשון) והיה חבר הקוּרָטוֹרְיוֹן (חבר נאמנים) של בית הספר הריאלי העברי.

קסל תכנן בתל אביב תחנת כוח והמשיך לעזור לפנחס רוטנברג בפיתוחה של חברת החשמל.
מאחר שהתמחה בניצול משאבים טבעיים, יעץ קסל לחברות רבות נוספות כנשר, חברת אשלג ארץ-ישראלית, קק"ל ועוד. גולת הכותרת של עבודתו הייתה הקמת חברת המלח בארץ-ישראל ביחד עם מרדכי סורדין בעתלית, שם עבד עד מותו ונקבר בה.

## הנצחה
שמו של רחוב הגיא, שהסתיים בביתו, הוסב לאחר מותו על שמו. הזכויות על ספרו "ספר המהנדס" הועברו על ידי משפחתו לטכניון על מנת שיממנו מלגה על שמו.

## ספרו
* **ספר המהנדס** (Engineer's Handbooks) / מאת י. קסל, תל אביב: דפוס סעדיה שושני, 1932 (מהדורה ב', בשינויים קלים בלבד: תל אביב, מסדה, תש"ה)

## לקריאה נוספת
* **המהנדס ישראל קסל ז"ל**, חמו"ל, תרצ"ז

## קישורים חיצוניים
* 
* 
* 

## הערות שוליים

קטגוריה:חיפה: אישים
קטגוריה:פעילים ציונים ביישוב
קטגוריה:אנשי העלייה השלישית
קטגוריה:פעילים ציונים בבלארוס
קטגוריה:אנשי עסקים יהודים בלארוסים
קטגוריה:ארץ-ישראלים שנולדו ב-1870
קטגוריה:ארץ-ישראלים שנפטרו ב-1936
חסידות רצפרט

**חסידות רצפרט** (ביידיש:ראצפערט) היא חסידות מבית צאנז. מייסד החסידות היה רבי שלום אליעזר הלברשטאם, בנו של רבי חיים הלברשטאם מצאנז.

## תולדות החסידות

רבי שלום אליעזר נולד בחול המועד פסח תרכ"ב בערך. נשא את בת גיסו רבי מרדכי דב מהורניסטייפול והתגורר אצלו אחר חתונתו. לאחר זמן גורש על ידי הממשלה הרוסית בחזרה לגליציה. בשנת תר"ס היגר להונגריה והחל לשמש כאדמו"ר, בהתחלה בטגלאש ולאחר מכן ברצפרט. רבי שלום אליעזר נרצח בשואה במחנה אושוויץ בט"ז בסיוון תש"ד.

הייתה עוד חצר חסידית בראצפרט בהנהגתו של רבי נפתלי הירצקא הלוי זילברמן, תלמידו של רבי חיים מצאנז, אך אין קשר בין החצרות.

## החסידות אחרי השואה
בנו השני של רבי שלום אליעזר היה רבי משולם זושא, חתנו של רבי נפתלי טייטלבוים מנירבטור.

בתו השלישית של רבי משולם זושא, רייצא, נישאה לרבי יואל בעער..

רבי יואל ניצל מהשואה והיגר לארצות הברית. הוא הקים שם בית מדרש בשכונת ויליאמסבורג, לאחר מספר שנים עבר לסאו פאולו שבברזיל והקים שם קהילה חסידית על שם חמיו. ר' יואל נפטר בכ"ט באדר תשנ"ג. לאחר פטירתו הכתיר חתנו הגדול, האדמו"ר מקרעטשניף, את בנו היחיד רבי זושא לאדמו"ר ואת חתנו רבי יצחק דוד הורוביץ לגאב"ד הקהילה. רבי זושא מתגורר כיום במונסי.

חתניו של ר' יואל הם: רבי מנחם אליעזר זאב רוזנבוים האדמו"ר מקרעטשניף ברחובות, רבי יחיאל אשר זעליג פאנעטה האדמו"ר מקארלסבורג במונטריאול, רבי אליעזר ליבר שנעעבאלג רב הקהילה החרדית בעדזשוואר - אנגליה, רבי יהושע העשיל רוזנבוים האדמו"ר מקליבלנד בוויליאמסבורג, רבי חיים יהודה בעק האדמו"ר מטשערקאס במאנסי, רבי מאיר שנעעבאלג אב"ד האניפולי, רבי יצחק דוד הורוביץ ממלא מקום חותנו כגאב"ד הקהילה.

## קישורים חיצוניים

*יוסי וייס - הכנסת ס"ת לכולל ראצפערט-אלעד (כיכר השבת)

## הערות שוליים

קטגוריה:חסידות צאנז
ראצפרט
פרארי 458 איטליה

ממוזער
**פרארי 458 איטליה** (באיטלקית: **Ferrari 458 Italia**) היא מכונית ספורט מבית פרארי. הפרארי 458 הושקה בשנת 2009 והחליפה את הפרארי F430.
המכונית תוכננה בעזרת נהג הפורמולה 1 מיכאל שומאכר והותאמה לחובבי נהיגה אקזוטית. גלגל ההגה ברכב מספק את כל צורכי הנהג מבלי להוריד ידיו מההגה.

## נתונים טכניים
ממוזער|ימין
לפרארי 458 מנוע 4,500 סמ"ק בתצורת V8 המספק 562 כוחות סוס ב-9,000 סל"ד ובעל מומנט מרבי של 55 קג"מ ב-6,000 סל"ד. המנוע משתמש בהזרקת דלק ישירה, המנוע הראשון במכוניות הכביש של פרארי שעושה זאת. מנוע ה-4.5 ליטר V8 של ה-458 מחזיק בשיא העולמי של המנוע המיוצר סדרתית בעל הכי הרבה כוח לליטר. הפרארי 458 יכולה להגיע למהירות מרבית של 325 קמ"ש עם תאוצה מ-0 ל-100 ב-3.4 שניות בלבד, לפי נתוני היצרן. צריכת הדלק של הרכב עומדת על 13.3 ליטר ל-100 ק"מ.

## גרסאות
### 458 ספיידר
הפרארי 458 ספיידר הוצגה לראשונה בתערוכת רכב בפרנקפורט בשנת 2011. זהו דגם עם גג פתוח בעל כיסוי גג קשיח מאלומיניום השוקל 25 ק"ג פחות מהכיסוי הרך של הפרארי F430 ספיידר. הכיסוי יכול להיפתח תוך 14 שניות. למכונית אותה האצה מ-0 ל-100, כמו בדגם הסגור, ובעלת מהירות מרבית של 316 קמ"ש.

### 458 ספציאלה

גרסת הספציאלה היא גרסה קלת משקל וחזקה לפרארי 458, למנוע הוספו 45 כוחות סוס (שבסך הכול: 605 כוח סוס), התאוצה מ-0–100 ב-3.0 שניות בלבד.

### 458 ספציאלה ספיידר
גרסת הספציאלה היא גרסה קלת משקל וחזקה לפרארי 458, למנוע הוספו 45 כוחות סוס.

### גרסאות מרוצים
דגמים אלו אינם חוקיים על הכביש ומיועדים רק למרוצים.

#### 458 איטליה GTC
בשנת 2011 פרארי חשפה את ה-458 GTC. המכונית היא מכונית מרוץ GTE המיועדת למרוצי ACO. ה-458 GTC בעלת מנוע 4.5 ליטר בעל 464 כ"ס, שזה פחות מדגם הכביש וזאת עקב מגבלות חדשות.

#### 458 איטליה GT3
בשנת 2011 פרארי גם חשפה את דגם ה-GT3 של הפרארי 458. המכונית כבדה יותר מן ה-GTC והמנוע שלה מייצר קרוב ל-500 כ"ס. ה-GT3 מגיעה ללא מערכת TCS למניעת החלקה וללא ABS. קיימת גם גרסה המבוססת על ה-GT3 למרוצי גרנד-אם. גרסה זו כבדה יותר עקב יותר הגבלות בטיחות במרוצים אלו.

## קישורים חיצוניים

* 
* 

קטגוריה:מכוניות ספורט
קטגוריה:מכוניות על
קטגוריה:מכוניות קבריולה
458 איטליה
קטגוריה:דגמי מכוניות שהושקו ב-2009
קטגוריה:מכונית השנה בעולם
קטגוריה:מכוניות מנוע מרכזי
קטגוריה:כלי רכב איטלקיים
עקרבת

**עקרבים** או **עקרבת** (בלועזית: **Acrabatenam**) הייתה עיר יהודית קדומה ביהודה בתקופת הבית השני.

העיר נזכרת כעיר מחוז ביהודה על גבול שטח השומרונים, בכתבי יוסף בן מתתיהו, בכתבי פליניוס הזקן ובכתבי חז"ל, ומזוהה כיום עם העיירה הערבית עקרבה.

## היסטוריה
בתקופת בית שני הייתה עקרבת אחד מאחד עשר הפלכים של יהודה, מדרום לשומרון.

המסע הראשון שערך יהודה המקבי לאחר טיהור המקדש (164 לפנה"ס) היה לסביבות עקרבה, אולם בספר מקבים א' נכתב שזה באדום, דבר שאינו מתיישב עם המיקום המוכר לנו.
 
בתקופת הנציב קומאנוס (48–52 לספירה) פשטה מפלך זה חבורת ה"ליסטים" היהודית של אלעזר בן דינאי על השומרונים, כנקמה על רצח עולה רגל יהודי מהגליל בדרכו לירושלים.

במהלך המרד הגדול פעל בה שמעון בר גיורא שמוצאו היה מהעיר הסמוכה גרשה.
יוחנן בן חנניה מונה לשר הצבא של הפלך על ידי מנהיגי המרד בירושלים, ולבסוף נכבשה העיר על ידי אספסיאנוס.

במשנה נזכרת העיר בהקשר למעשרות שהובאו לירושלים: .

העיר גם נמצאה מוזכרת בשטר יהודי מימי מרד בר כוכבא, בו הוזכר כפר בת שלה בשם "גלוד". כפר זה מזוהה כיום עם הכפר ג'אלוד, כ-7 ק"מ דרומית מערבית לעקרבה.

אוסביוס באונומסטיקון (תחילת המאה ה-4 לספירה) ציין כי מיקומה של העיר הוא דרומית מזרחית לשכם, תוך שקישר בטעות בינה ובין העיר המקראית שבנגב "מַעֲלֵה עַקְרַבִּים", והעיר נזכרת כך גם במפת מידבא.

## הערות שוליים

קטגוריה:המרד הגדול
קטגוריה:יישובים יהודיים בארץ ישראל בתקופת בית שני
קטגוריה:יישובים יהודיים בארץ ישראל בתקופת המשנה והתלמוד
פיטר גרייבס

**פיטר דויסלר אורנס** (באנגלית: **Peter Duesler Aurness**; 18 במרץ 1926 – 14 במרץ 2010), הידוע בשם **פיטר גרייבס** (**Peter** **Graves**), היה שחקן קולנוע וטלוויזיה אמריקאי. הוא נודע בעיקר בזכות התפקיד הראשי שגילם בסדרת הטלוויזיה של רשת CBS "משימה בלתי אפשרית" בשנים 1967–1973.

## ביוגרפיה
נולד בשם פיטר דויסלר אורנס במיניאפוליס שבמינסוטה, ארצות הברית, למשפחה מרקע נוצרי לותרני ומתודיסטי וממוצא נורווגי וגרמני. אביו היה איש עסקים ואמו הייתה עיתונאית. אחיו הבכור היה השחקן ג'יימס ארנס  (1923–2011). הוא התחנך בבית הספר התיכון סאות'ווסט שבעיר הולדתו.

לאחר ששירת במשך שנתיים בחיל האוויר האמריקני, המשיך ללימודי דרמה באוניברסיטת מינסוטה.

## קריירה
בשנות החמישים המוקדמות הופיע בתפקידי משנה רבים בקולנוע ובטלוויזיה, בהם מערבונים שונים. ב-1953 הופיע בסרט סטלאג 17 בתור מרגל גרמני שתול בצריף של שבויי מלחמה. ב-1959 הופיע בסרט "אלמוני בזרועותי" לצדו של ג'ף צ'נדלר. לאורך כל קריירת המשחק שלו השתתף גרייבס ביצירתם של מעל ל-70 סרטים וסדרות טלוויזיה, כאשר הבולטים שבהם כוללים את דמותו של ג'ים פלפס, ראש הצוות של ארגון IMF בסדרת הטלוויזיה "משימה בלתי אפשרית" (תפקיד אותו גילם בשנים 1967-1973, ובסדרת ההמשך שצולמה בשנים 1988-1990) ואת דמות הקפטן בסרטים הפרודיים "טיסה נעימה" ו"טיסה נעימה 2".

### פרסים ומועמדויות
בשנת 1971 זכה גרייבס בפרס גלובוס הזהב על תפקידו בתור ג'ים פלפס בסדרת הטלוויזיה "משימה בלתי אפשרית". במהלך עונותיה של הסדרה הוא היה מועמד פעמים נוספות לפרס אמי ולפרס גלובוס הזהב על תפקיד זה.

בשנת 1997 זכה בפרס אמי נוסף, על תפקידו כמנחה תוכנית הטלוויזיה הדוקומנטרית "ביוגרפיה".

## חיים אישיים
[שמאל|ממוזער|250px|פיטר גרייבס ואשתו ג'ואן אנדרס בעת הטקס שבו הוענק לו כוכב ב[שדרת הכוכבים של הוליווד, 2009]]
גרייבס היה נוצרי אדוק.

היה נשוי לג'ואן אנדרס מאז שנת 1950 ועד ליום מותו. הותיר אחריו גם שלוש בנות, קלי ז'אן, קלאודיה קינג ואמנדה לי.

ב-14 במרץ 2010 חזר גרייבס לביתו מבראנץ', קרס ומת מהתקף לב בגיל 83. נמסר כי אחת מבנותיו ניסתה להחיותו, אך ללא הצלחה.

## פילמוגרפיה חלקית
בקולנוע ובטלוויזיה
* אלמוני בזרועותי (1959)
* משימה בלתי אפשרית (1967-1973)
* טיסה נעימה (1980)
* טיסה נעימה 2 (1982)
* משימה בלתי אפשרית (1988-1990)
* בנות הזהב (1991)
* גברים בשחור 2 (2002)
* לוני טונס: חוזרים לאקשן (2003)
* האוס (2005)
* אבא אמריקאי (2007)

## קישורים חיצוניים

* 

## הערות שוליים

קטגוריה:אמריקאים ילידי מינסוטה
קטגוריה:מיניאפוליס: אישים
קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת מינסוטה
קטגוריה:חוגרים אמריקאים במלחמת העולם השנייה
קטגוריה:אישים שהונצחו בשדרת הכוכבים של הוליווד: טלוויזיה
קטגוריה:זוכי פרס גלובוס הזהב: טלוויזיה: שחקן ראשי בדרמה
קטגוריה:אמריקאים שנולדו ב-1926
קטגוריה:אמריקאים שנפטרו ב-2010
תומאס קלאברו

**תומאס פ. קלאברו** (באנגלית: **Thomas F. Calabro**; נולד ב-3 בפברואר 1959) הוא שחקן ובמאי קולנוע אמריקאי.

## ביוגרפיה
קריירת המשחק של קלאברו החלה בתיאטרון, כשהיו לו תפקידים בכמה מחזות שהועלו בניו-יורק. תפקידו הראשון היה בתור אוברון במחזה של ויליאם שייקספיר "חלום ליל קיץ". 

ב-1990 הצטרף לאולפן השחקנים ולחברת התיאטרון "Circle Repertory Company". 

קלאברו ידוע בעיקר בתור מייקל מנסיני מהסדרה מלרוז פלייס. הוא היה חבר הצוות היחיד שנשאר כל הסדרה מתחילתה ועד סופה (1992-1999). הוא ביים כמה פרקים של הסדרה.

לאחר השתתפותו ב"מלרוז פלייס", הוא שיחק בסדרות "ללא עקבות", "מגע של מלאכים" ו"ניפ/טאק". 
נכון להיום (2011), קלאברו משחק ב"גריק" (ABC Family) את אביה של רבקה לוגאן.

באפריל 2009, יצאה הודעה רשמית במגזין "פיפל" מרשת הטלוויזיה CW שקלאברו ישחק בגרסה המחודשת של "מלרוז פלייס". באותה שנה, הוא הופיע בסרט "Locker 13".

קלאברו צפוי לבצע הופעת אורח בסדרה "קאסל" בתור סקוט דונר, גבר החשוד ברצח.

לקלאברו יש שלושה ילדים.

## פילמוגרפיה

## קישורים חיצוניים

* 

* 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:שחקני קולנוע וטלוויזיה אמריקאים
קטגוריה:במאי קולנוע אמריקאים
קטגוריה:בוגרי אוניברסיטת פורדהם
קטגוריה:אמריקאים שנולדו ב-1959
וליד שועיבת

**וליד שועיבת** (בערבית: **وليد شعيبات**, נולד בבית סאחור ב-1960) הוא דובר בולט בעד הנצרות וישראל, וכנגד האסלאם שהיגר מירדן לארצות הברית.

שועיבת נולד לאב ירדני ולאם אמריקאית, וטוען שהיה בעבר פעיל אש"ף. הוא מגדיר את עצמו כ"מוסלמי שהחליט להמיר דתו לנצרות". שועיבת הגיע לתודעה הציבורית כשהפך למבקר של האסלאם ותומך נלהב של ישראל. שועיבת שינה את דעותיו בנוגע לישראל, לנצרות ולאסלאם בעקבות קריאה בספר התנ"ך ובמקורות היהודיים וכן בעקבות פיגועי 11 בספטמבר.

## תחילת חייו

שועיבת נולד בבית לחם והוא נכדו של המוח'תאר של בית סחור, שהיה מקורב למופתי של ירושלים, אמין אל-חוסייני. שועיבת הצטרף לזרוע הצבאית של אש"ף בנעוריו והחל לבצע פעולות נגד ישראל. בין פעילויות הטרור שביצע היו השתתפות בניסיון לינץ' בחייל צה"ל. לאחר שעזב את הארגון והחל בתהליכי ההגירה לארצות הברית, המשיך בפעילותו האנטי ישראלית. כאשר הגיע לארצות הברית הפך להיות מעורב בארגון סטודנטים ערבים בקולג' בשיקגו.

## דעותיו על ישראל

לאחר שהחל לבחון את התנ"ך והמקורות היהודיים וכן לאחר פיגועי 11 בספטמבר, השתנו דעותיו של שועיבת על ישראל. הוא הפך למבקר של האסלאם ולתומך נלהב של ישראל.

שועיבת הוא מקימה של קרן וליד שועיבת, ארגון שמטרתו "להילחם עבור ישראל בתקשורת".

שועיבת מאמין כי על ישראל לכבוש מחדש את רצועת עזה, שכן היא יהודית על פי זכות. הוא טוען כי "אם ליהודי אין זכות על עזה, אז אין לו זכות על יפו או חיפה". כמו כן, לדעתו על ישראל לגרש מתחומה כל אדם המכחיש את זכותה להתקיים "גם אם נולד בישראל".

## דעותיו על האסלאם והשריעה
שועיבת הופיע בזרם המרכזי של התקשורת ברחבי העולם והוצג כ"עד מומחה" על מספר סרטים תיעודיים על האסלאמיזם.

שועיבת נותן הרצאות למשטרה המקומית בארצות הברית בנוגע לדעתו כי "רוב המוסלמים רוצים ליישם את חוקי השריעה בארצות הברית". הוא אמר בראיון כי על מנת למנוע זאת, הוא הזהיר שוטרים כי צריך "לבחון את השפעתם של המוסלמים על הקהילה".

## ביקורת
בתחקיר שפורסם ביומון ג'רוזלם פוסט עלו תהיות וספקות לגבי סיפוריו ועדויותיו, בפרט העדות אודות פיגוע שניסה לכאורה לבצע בסניף בנק לאומי בעיר בית לחם בסוף שנות השבעים של המאה ה-20. 
כמו כן, מעלה הכתבה תהיות וספקות לגבי מפעל הצדקה שבראשו עומד וליד שועיבת.

## ביבליוגרפיה

* *"Dear Muslim, Let Me Tell You Why I Believed"*
* *Israel and The World's Mock Trial* - details anti-Semitism in Islamic and secular Western countries.
* *Why I Left Jihad: The Root of Terrorism and the Return of Radical Islam*
* *The Culture of Death*: Coverage of testimony given by Shoebat.
* *From Hate to Love*: Discusses the anti-semitic indoctrination of Palestinian children.
* *Walid Shoebat: A Testimony of Faith to Redemption*
* *Why We Want To Kill You: The Jihadist Mindset and How to Defeat It* (2007)
* *In Satan’s Footsteps*
* *The Forgotten Ally*
* *Arabs Speak Frankly*


## סרטים דוקומנטריים בהם מעורב וליד שועיבת

**From The River to the Sea*
**First Comes Saturday Then Comes Sunday*
**The Forsaken Promise*
**Walid Shoebat: The Culture of Death*
**The Silent Exodus*
**Obsession: Radical Islam's War Against the West*
**Islam: What the West Needs to Know*


## קישורים חיצוניים
* 

* 
* 
* כתבה בעיתון ג'רוזלם פוסט

## הערות שוליים

 

קטגוריה:פעילים ציונים בארצות הברית
קטגוריה:ציונים ערבים
קטגוריה:מהגרים מירדן לארצות הברית
קטגוריה:ירדנים שנולדו ב-1960
היכל סינאן ארדם

**היכל סינאן ארדם** (בטורקית: **Sinan Erdem Olimpik Spor Salonu**), הידוע גם בשמו הקודם, **היכל אטאקוי**, הוא אולם כדורסל ובידור הממוקם בצד האירופאי של איסטנבול, בטורקיה. לאולם קיבולת מושבים של 22,500 איש בהופעות ו-16,000 איש במשחקי כדורסל, מה שהופך אותו לאולם הגדול בטורקיה (מבחינת תכולת המושבים להופעות), ולשלישי הגדול באירופה.

האולם קרוי על שם סינאן ארדם (1927-2003), שהיה ראש הוועדה האולימפית הלאומית של טורקיה משנת 1989, עד מותו מסרטן הכבד בשנת 2003.

## שימושים עיקריים
מועדון הכדורסל אנאדולו אפס אירח את משחקי ליגת העל הטורקית בכדורסל ואת משחקי היורוליג בהיכל סינאן ארדם בין השנים 2010-2012. פנרבחצ'ה אולקר גם אירחה את משחקי הבית שלה באולם משנת 2010 ועד שעברה לאולמה החדש אולקר ספורט ארנה בינואר 2012. בשיקטש השתמשה באולם לאירוח משחקי הבית שלה בעונת 2015/16.

משנת 2010, ההיכל משמש גם כמגרשה הביתי של נבחרת טורקיה בכדורסל.

## אירועים בהיכל
היכל סינאן ארדם אירח את אליפות העולם בכדורסל 2010. בין השנים 2011-2013 אירח את אליפות סבב ה-WTA.

בשנת 2012 אירח ההיכל את הפיינל פור של היורוליג ואת אליפות העולם בשחייה בבריכת 25 מטר מטעם פדרציית השחייה הבינלאומית.

## קישורים חיצוניים

* תמונות מבניית האולם
* מאמר על האולם

קטגוריה:אצטדיונים ומתקני ספורט באיסטנבול
סינאן ארדם
קטגוריה:פנרבחצ'ה (כדורסל)
קטגוריה:אנאדולו אפס
קטגוריה:בשיקטש (כדורסל)
תיאטרון בוף דו נור

**תיאטרון בוף דו נור** (בצרפתית: **Théâtre des Bouffes du Nord**) הוא התיאטרון של הבמאי פיטר ברוק מאז שנת 1974 ועד שנת 2008. זהו אולם תיאטרון ומסעדה, הנמצאים באזור רחוב "דה לה שאפל" (de la Chapelle) שברובע ה-10 בצפון פריז, מול מטרו "דה לה שאפל". המסעדה היא חלק בלתי נפרד מן התיאטרון, וישנם מעברים המאפשרים לשחקנים לשהות בזמן ההפסקות במסעדה, ללא ידיעת הקהל. בתום ההצגה, וגם לפני פתיחת שעריו של התיאטרון, ניתן לפגוש במסעדה האינטימית את שחקניו של ברוק ואת מנהלי התיאטרון והעובדים בו.

## היסטוריה
התיאטרון נבנה בשנת 1876 ושמו היה "תיאטרון מולייר", עד שנת 1904. בשנים 1876–1893 ניהל אותו אבל באלה (Abel Ballet) והוא אירח בו את אורליאן לינייה-פו (Aurélien Lugné-Poë) ולהקתו "תיאטרון דה ל'אוור" (Théâtre de l'Œuvre). כך שהמקום הפך להיות מרכז חשוב לפעילות אמנותית, למעשה עד סוף מלחמת העולם השנייה. בחודש מאי 1945, הבמאי הצעיר ז'אן סרז' (Jean Serge) שינה את שם התיאטרון וכינה אותו: "תיאטרון הצמתים" - "תיאטר דה קארפור" (Théâtre des Carrefours). אך למרות זאת, המשיך האולם להיות נעול עד שנת 1952 משום שלא עמד בחוקי האבטחה שנוהלו בידי המשטרה הצרפתית.

רק בשנת 1974 נפתח התיאטרון וניתן לו שמו החדש, "תיאטרון בוף דו נור", בהשפעת המנהלת האדמיניסטרטיבית מישלין רוזאן (Micheline Rozan) וכמובן המנהל האמנותי, פיטר ברוק. באולם יש כ-503 מושבים. ראשית, ישנם מושבים בגובה הבמה בעלי רצפה משותפת, המוגבהים בהדרגתיות ככל שמתרחקים מן הבמה. וכמו כן קיימות עוד כשלוש קומות של מושבים מעל הבמה שאינם רחוקים ממנה. כך שמכל מקום באולם ניתן לחוש קרבה רבה לשחקנים. קהל צופים היושב בקרבת הבמה עשוי לחוש אינטימיות רבה ואף מגע פיזי, כמעט, עם השחקנים.

מאז שנת 1993 התיאטרון נרשם בצרפת כמבנה היסטורי שמור על ידי משרד התרבות הצרפתי.

בשנת 2008 החליט פיטר ברוק לעזוב לאט ובהדרגתיות את הניהול הכולל של התיאטרון ולהעניקו בשנת 2010 לאוליבייה מנטאי (Olivier Mantéi) ולאוליבייה פובל (Olivier Poubelle) הבאים מעולם המוזיקה.

בשנת 2009 תקציב התיאטרון המסובסד, מטעם משרד התרבות הצרפתי, הגיע לסך של 1,300,000 יורו.

## קישורים חיצוניים

* 

בוף דו נור
קטגוריה:פריז: מבנים היסטוריים
הקלה (הר געש)

שמאל|ממוזער|250px|הר הגעש הקלה
שמאל|ממוזער|250px|המערכת הגעשית של איסלנד
**הקלה** (באיסלנדית: **Hekla**) הוא הר געש הממוקם בחלקה הדרומי של איסלנד, ופסגתו מגיעה לגובה של 1,488 מטרים. זהו מהרי הגעש הפעילים ביותר באלפי השנים האחרונות, כאשר יותר מ־20 התפרצויות געשיות תועדו בו החל משנת 874.

ההר הוא חלק מרכס געשי באורך של כ־40 ק"מ, כאשר הלוע המרכזי מכונה Heklugjá. ההר אחראי ל־10% מפיזור הטפרה ברחבי איסלנד במאות השנים האחרונות.

בתקופות שקטות הר הגעש מתכסה בשלג ובקרחונים. פעילות סייסמית מתרחשת בדרך כלל זמן קצר מאוד קודם להתפרצות, ובעוצמה נמוכה. קשה להעריך את משך ההתפרצות הצפוי מהר זה, היות שהתפרצויות עבר נמשכו בין ימים בודדים לשנתיים. עם זאת, ישנו קשר בין אורך התקופה השקטה קודם ההתפרצות, לבין עוצמת ההתפרצות שאירעה לאחריה.

## התפרצויות היסטוריות

## קישורים חיצוניים

* 

קטגוריה:קצרמר הרים
קטגוריה:איסלנד: גאוגרפיה
קטגוריה:איסלנד: הרי געש
קטגוריה:איסלנד: גאולוגיה
קטגוריה:הרי געש פעילים
פאלקון 4.0

**פאלקון 4.0** הוא משחק סימולציה מדמה טיסה של מטוס ה-F-16 פייטינג פלקון. המשחק הופץ בשנת 1998 בידי חברת MicroProse, והוא משחק המשך בסדרת משחקי ה-"Falcon" שראשיתה בשנת 1984. פיתוחו של המשחק המשיך באופן עצמאי בידי קבוצות שונות של מעריציו. על ההפצות הידועות נמנו SuperPak 3 ו-OpenFalcon בה נוספו למשחק דגמי מטוסים נוספים.

עלילת המשחק מתרחשת בראשית שנות ה-90 באזור קוריאה. לאחר תקיפת קוריאה הצפונית את שכנתה מדרום, נחלץ הצבא האמריקאי לעזרתה של קוריאה הדרומית. באירועי המשחק מעורבות גם סין, רוסיה ויפן. ניתן לשחק באזורי משחק נוספים ועל פי עלילות משנה נוספות.

מצבי המשחק השונים: 
*Campaign - מלחמה, השחקן בוחר את הטייסת שבה הוא ירצה לטוס ואחר כך הוא בוחר את המשימה אותה הוא רוצה לבצע. 
*Tactical Engagement - מצב שבו השחקן מתכנן את המשימה (מטוסים, כלי נשק, מטרות, הגנה ואפילו אויבים)
*Dogfight - מצב שבו השחקן מבצע קרב אוויר עם מטוסי האויב.

## גרסה נוכחית

ב-1 ביוני 2024 הופצה גרסה 4.37.4 כעדכנית ביותר של משחק הסימולציה פאלקון BMS. פאלקון BMS היא תולדה של פיתוח קוד פתוח, מפתחים הכניסו שיפורים בקוד המקור לאחר שהחברה המפתחת פשטה רגל. הגרסה הנוכחית משדרגת את הסימולטור מכל הבחינות:
* תמיכה ב-Windows 10 - תמיכה מלאה בגרסת הווינדוס 10.
* גרפיקה עדכנית - היום הסימולטור רץ על DX11.
* קוקפיט תלת־ממדי חדש ולחיץ.
* משחק רשת יציב.
* מודל טיסה חדשני.
* שיפורים באוויוניקה.
הגרסה מופצת בחינם וניתן להוריד אותה באתר פאלקון של הקהילה הישראלית. בנוסף, הקהילה הישראלית של פאלקון בהובלת טייסת 108 הווירטואלית פיתחה את זירת ישראל. כלומר ניתן להטיס מטוסי קרב ישראליים של חיל האוויר הישראלי, להמריא מבסיסי צה"ל ולבצע משימות בזירת הים התיכון.

## קישורים חיצוניים
* 

## הערות שוליים

קטגוריה:משחקי מדמי טיסה
קטגוריה:משחקי וידאו משנת 1998
קטגוריה:בזיים בתרבות
שלום אליעזר הלברשטאם

טקסט=כריכת ספר תולדותיו "רבינו הקדוש מראצפערט"|ממוזער|רבי שלום אליעזר הלברשטאם מראצפערט
רבי **שלום אליעזר הלברשטאם מראצפרט** (תרכ"ב, 1862 - ט"ז בסיוון תש"ד, 1944) היה בנו השישי של רבי חיים מצאנז, מייסד שושלת חסידות צאנז. הרב הלברשטאם היה מייסד חסידות ראצפרט. נספה באושוויץ-בירקנאו.

## תולדותיו
נולד בחול המועד פסח ה'תרכ"ב לרבי חיים מצאנז ולרעכיל דבורה, נכדתו של רבי מרדכי דוד אונגר האדמו"ר מדומברובה. נקרא על שמם של רבי שלום מבעלז ושל רבי אליעזר מדז'יקוב. 

באלול ה'תרל"ו נישא למרים שרה בתו של גיסו רבי מרדכי דב טברסקי מהורניסטייפול ועבר להתגורר במקום מגורי הוריה ברוסיה. אחרי תקופה מסוימת חזר לגליציה, לאחר שגורש משם על ידי השלטונות יחד עם תושבים זרים אחרים. הוא עבר לעיר שינאווא ליד אחיו, ולאחר תקופה עבר לעיר טארנא. בשנת תר"ס עבר להונגריה שם שהה כחצי שנה, לאחר מכן עבר לרצפרט, שם נודע כבעל מופתים ואלפים באו לקבל את ברכותיו, על שם עיר זו התפרסם. בימי השואה היה בגיטאות נירג'האזה ואריו-לאפש. נרצח בבירקנאו.

## ילדיו
*הרב חיים הלברשטאם (ה'תרמ"ב - י"ט בכסלו תש"ג), רב ודיין בסאטמר חתנו של רבי אברהם שלום פנחס רוטנברג מוולברום-צ'כנוסטוב ובזיווג שני חתנו של רבי ברוך רובין מבריזדוביץ. ילדיו מזיווג שני היו רבי אלטר מאיר דוד דיין בסאטמר, הרב מרדכי רב בטיסה-ליק, הרב יעקב יצחק וחתנו קרוב משפחתו, רבי אברהם נפתלי הלברשטאם בנו של רבי מנחם מנדל מסטרופקוב. 
*הרב משולם זושא יצחק הלברשטאם (ה'תרמ"ד - כ"ג באייר ה'תש"ד), התגורר ברצפרט. היה חתנו של רבי נפתלי טייטלבוים מניר-בטור ובזיווג שני של (גיסו של רבי נפתלי) הרב יהודה ארליך חתנו של רבי משה יוסף מאויהל. ילדיו מזיווג שני היו הרב חיים וחתניו, קרוב משפחתו רבי יצחק טייטלבוים בנו של רבי אהרן מוואלווא, אחיינו (בזיווג שני) רבי יקותיאל יהודה טייטלבוים האדמו"ר מסיגט, רבי יואל בער האדמו"ר מראצפרט אחרי השואה, הרב יוסף כץ והרב אלימלך ריינמן מניו יורק.
*חנה, נישאה בזיווג ראשון עם נכדו של המגיד מטריסק, ובזיווג שני נישאה עם הרב מנחם מנדל רוזנפלד האדמו"ר מביסטריץ, בנו של רבי שלום רוזנפלד השני מקמינקא.
*ברכה סימא, אשת רבי חיים צבי טייטלבוים (ה'תר"ם - ו' בשבט ה'תרפ"ו), האדמו"ר מסיגעט, מחבר הספר "עצי חיים", אבי האדמו"ר רבי משה טייטלבוים.
*חיה פראדל ( - ט"ז באדר ה'תשל"ד), אשתו של בן דודה, רבי בן ציון הלברשטאם (י' באייר ה'תרל"ד - ד' במנחם אב ה'תש"א), האדמו"ר השני לבית באבוב, נכדו של רבי מאיר נתן הלברשטאם, גם הוא מבניו של רבי חיים מצאנז.
*אדל, בזיווג ראשון הייתה אשתו של הרב חיים מושקוביץ בנו של הרב בצלאל יהושע מושקוביץ מגלינא. בזיווג שני הייתה אשתו של הרב ישראל צבי ראטנבערג, האדמו"ר מקאסאן.

## לקריאה נוספת
* צבי בריננער, **רבינו הקדוש מראצפערט**, בני ברק: מכון זיכרון משה, תשס"ז

## קישורים חיצוניים
* המשיח יבוא בהיסח הדעת, מתורתו של האדמו"ר מראצפרט רבי שלום אליעזר הי"ד, אתר תורתך לא שכחתי
* צבי בריננער, רבינו הקדוש מהארנסטייפל עמודים תי"א-תל"ד [429-452]
* עדות יהושע רוזנבלום על המפגש עם ר' שלום אליעזר במחנה אושוויץ באתר youtube

## הערות שוליים

שלום אליעזר
קטגוריה:רבנים הונגרים
קטגוריה:רבנים שנספו במחנה ההשמדה אושוויץ
קטגוריה:אדמו"רים שנספו בשואה
קטגוריה:פולנים שנולדו ב-1862
אחמד אל-מנסור

**מולאי אבו אל-עבאס אחמד אל-מנסור** (בערבית: **أبو العباس أحمد المنصور**) מכונה גם **אל-מלכ א-דהבי** – המלך המוזהב (1549, פאס, מרוקו – 25 באוגוסט 1603, פאס) היה סולטאן מרוקו משנת 1578 ועד פטירתו בשנת 1603. היה השישי במספר, והמפורסם מבין שליטי השושלת הסעדית. פרסומו במהלך המאה ה-16, הן באפריקה והן באירופה, הגיע בעקבות צבאו החזק, מיקומו ויכולותיו האסטרטגיות.

מולאי אחמד קיבל את השלטון בירושה מאחיו עבד אל מאלכ, לאחר קרב שלושת המלכים, קרב שסיים תקופה ארוכה של חוסר יציבות שלטונית במרוקו. הוא כונן קשרים עם מוראט השלישי סולטאן האימפריה העות'מאנית, קשרים שהביאו להפסקת התערבותה של האימפריה בענייני מרוקו. בעקבות התבוסה בקרב, השפעתה של פורטוגל על מרוקו גם היא הצטמצמה. הוא כבש מידי הספרדים את ארזילה – עיר מבוצרת בקצה הצפון-מערבי של החוף האטלנטי של מרוקו. כיבושה של ארזילה התאפשר עקב היחלשות הספרדים בעקבות תבוסת הארמדה הספרדית בקרב גרייבליינס. בעקבות ניצחונותיו אלו נוספה לשמו של מולאי אחמד תוספת הכבוד "**אל-מנסור**", שמשמעותה "**המנצח**". הוא קבע את מרקש כעיר הבירה של ממלכתו, בנה בה בנייני פאר וביצר אותה ואת רבאט. 

בקרב שלושת המלכים נפלו בידי אל-מנסור שבויים רבים, וכתוצאה ממכירתם הפך לעשיר גדול. ניצחונותיו של אל-מנסור ועושרו הגבירו את ביטחונו, והוא פנה לדרום מרוקו לכבוש את ממלכת סונגהאי. מרכז הממלכה היה בעיר טימבוקטו שעל שפת נהר הניז'ר, והיא נודעה במדרסות ששכנו בה. בקיאותם של חכמי הדת של טימבוקטו בתורת האסלאם הייתה כה רבה, עד שחבריהם ממרוקו היו באים לשם כדי ללמוד במדרסות שלהם. אנשי הדת של מרוקו מחו נמרצות נגד רצונו של אל-מנסור לכבוש את טימבוקטו ולפגוע באחיהם המוסלמים, אך עושרה של טימבוקטו קסם לאל-מנסור והוא התעלם ממחאותיהם. בשנת 1591 כשהוא נעזר ב-3,000 שכירי חרב ספרדיים ונשק חדיש, הביס אל-מנסור את צבא ממלכת סונגהאי והעיר נבזזה. עיקר השלל היה בזהב, וכשחזרו החיילים עם השלל למרוקו, נוסף לאל-מנסור הכינוי "**א-דהבי**" שמשמעותו "**המוזהב**".

אנשי הדת של מרוקו לא סלחו לאל-מנסור על החרבתה של טימבוקטו על מדרסותיה. הם אף תלו את הבצורת, שהשתררה במרוקו מיד לאחר החרבת טימבוקטו ונמשכה 3 שנים, במעשיו אלו, וקבעו כי הבצורת היא עונשו של האל. נתיניו של אל-מנסור החלו אט אט להשתכנע מדבריהם של חכמי הדת, וכשפרצה מחלת הדבר ובעקבותיה מותם של חללים רבים, נעלמה התמיכה בו לחלוטין. מי שניצל את המצב שנוצר היה אחד מבני המלך שמרד באביו תוך שהוא מקבל את תמיכת התושבים. האב ברח מביתו, והמלך שכונה "המנצח" ו"המוזהב" מת בדבר. עם מותו תמה תקופה יציבות שלטונית בת 25 שנה, והאנדרלמוסיה שבה לשרור במרוקו.

## קישורים חיצוניים

* 

קטגוריה:מלכי מרוקו
קטגוריה:מלכים אפריקאים
קטגוריה:ילידי 1549
קטגוריה:נפטרים ב-1603
סוונזי סיטי

**מועדון כדורגל סוונזי סיטי** (באנגלית: **Swansea City Association Football Club**, בוולשית: **Clwb Pêl-droed Cymdeithas Dinas Abertawe**) היא קבוצת כדורגל ולשית מהעיר סוונזי שבוויילס. הקבוצה נוסדה בשנת 1912 והצטרפה לפוטבול ליג האנגלית בשנת 1921. בשנת 1981 העפילה סוונזי לראשונה לליגה הראשונה של הפוטבול ליג. בעונתה הראשונה בליגה סיימה במקום השישי, ועונה לאחר מכן נשרה לליגת המשנה.

בסוף עונת 2010/2011 העפילה הקבוצה לראשונה בתולדותיה לפרמייר ליג לאחר שניצחה במשחקי הפלייאוף של הצ'מפיונשיפ, ובכך הפכה לקבוצה הוולשית הראשונה שהצליחה להעפיל לפרמייר ליג.

הקבוצה זכתה בפרס הפוטבול ליג בשנים 1994 ו-2006 ובגביע הוולשי עשר פעמים בשנים 1913–1991.

בעונת 2012/2013 זכתה הקבוצה בפעם הראשונה בגביע הליגה האנגלית והעפילה לסיבוב השלישי של מוקדמות הליגה האירופית בעונת 2013/2014 שם ניצחה את קבוצת מאלמה משוודיה. הקבוצה עלתה לשלב הפלייאוף וניצחה את קבוצת פטרולול פלוישט מרומניה. הקבוצה עלתה לשלב הבתים. בשלב הבתים הקבוצה הוגרלה לבית הכולל את הקבוצות ולנסיה, קובאן קרסנודאר וסנט גאלן. הקבוצה סיימה את שלב הבתים במקום השני והעפילה לשלב 32 האחרונות. בסוף עונת 2017/2018 נשרה הקבוצה לצ'מפיונשיפ לאחר שבע עונות רצופות בפרמייר ליג.

## סגל נוכחי
;נכון ל-12 בספטמבר 2025

 (קפטן)

 (בהשאלה מברייטון אנד הוב אלביון)

 (בהשאלה מברנלי)

 (בהשאלה מוסטהאם יונייטד)

 (בהשאלה מאולימפיאקוס)

## קישורים חיצוניים

* 

*
קטגוריה:קבוצות כדורגל אנגליות
קטגוריה:ויילס: כדורגל
קטגוריה:קבוצות כדורגל שהוקמו ב-1912
קטגוריה:הממלכה המאוחדת: מועדוני ספורט
קטגוריה:קבוצות ששיחקו ביותר ממדינה אחת
מבצע אי-גו

**מבצע אי-גו** (*I-Go sakusen* い号作戦) הייתה מתקפת נגד אווירית שערכו כוחות האימפריה היפנית נגד כוחות בעלות הברית בין 1 ל-16 באפריל 1943, במהלך המערכה באסיה ובאוקיינוס השקט של מלחמת העולם השנייה. במבצע תקפו מטוסים יפניים - בעיקר מטוסי הצי הקיסרי היפני - ספינות, מטוסים ומתקני יבשה של בעלות הברית בדרום מזרח איי שלמה ובגינאה החדשה. מטרת המבצע הייתה לעצור את התקדמות בעלות הברית באזורים אלה ולאפשר ליפן להיערך מחדש לאחר התבוסות שנחלו מידי בעלות הברית בגוודלקנל, בבונה-גונה בוואו ובים ביסמרק.

המבצע כלל מספר גלי תקיפה של מפציצים ושל מטוסי קרב, שהמריאו מבסיסיהם ברבאול, בבוגנוויל ובאיי שורטלנד, ותקפו מטרות בגוודלקנל שבאיי שלמה, ובפורט מורסבי, במפרץ אורו ובמפרץ מילן שבגינאה החדשה. אף על פי שהיפנים טיבעו מספר ספינות, הם לא הצליחו להסב נזק רב למתקני בעלות הברית. בהתבססו על דוחות של צוותי האוויר שלקחו חלק במבצע - שהיו מוגזמים - החליט מפקד הצי היפני המשולב, אדמירל איסורוקו יממוטו, לעצור את המתקפה ב-16 באפריל מתוך מחשבה שהמבצע נחל הצלחה. עם זאת, המבצע נכשל מכיוון שלא האט את התקדמות בעלות הברית בדרום מערב האוקיינוס השקט. זמן קצר לאחר מכן נהרג יממוטו בעת שטס בין העמדות היפניות על מנת לברך את החיילים שהשתתפו במבצע.

## התקפות אוויריות
ב-1 באפריל 1943 יצאה טייסת בת 58 מטוסי A6M זירו לכיוון גוודלקנל וטולאגי. מטוסי הקרב של בעלות הברית ירטו את הטייסת מעל איי ראסל, ובקרב שהתפתח הפילו בעלות הברית 18 מטוסים יפניים לעומת אובדן שישה מטוסים משלהם.

ב-7 באפריל יצאה המתקפה השנייה, בה השתתפו 67 מפציצי צלילה מדגם אאיצ'י D3A "ואל" בליווי 110 מטוסי זירו בדרכם לגוודלקנל. מולם המריאו 67 מטוסי בעלות הברית. בהתקפה זו טובעה המשחתת האמריקאית "ארון וורד", הקורבטה הניו זילנדית "מואה" והמכלית האמריקאית "קנאווה". בסופו של הקרב איבדו היפנים עשרים ואחד מטוסים, לעומת שבעה מטוסי בעלות הברית שאבדו.

ב-11 באפריל תקפה טייסת בת 22 מפציצי צלילה ו-72 מטוסי קרב יפניים ספינות סוחר במפרץ אורו שבגינאה החדשה. מטוסי בעלות הברית שהמריאו על מנת ליירט את הטייסת הצליחו להפיל שישה מטוסים יפניים מבלי לספוג אבדות.

ב-12 באפריל תקפו 131 מטוסי קרב מנושאות המטוסים זואיקאקו וזואיהו ו-43 מפציצים בינוניים מדגם מיצובישי G4M את פורט מורסבי. במתקפה הסבו היפנים נזק למספר כלי שיט קטנים ומספר מטוסים שלא הספיקו להמריא, אך איבדו בעצמם חמישה מטוסים, לעומת שני מטוסים לבעלות הברית.

ב-14 באפריל תקפו 188 מטוסים יפנים במפרץ מילן. עשרים וארבעה מטוסי קרטיס P-40 וורהוק המריאו נגדם, ובקרב איבדו היפנים שבעה מטוסים לעומת שלושה שאיבדו בעלות הברית. ספינת המשא ההולנדית "ואן הימסקרק" ספגה מספר פגיעות, עלתה באש ואנשי צוותה נאלצו להחיף אותה על מנת להימנע מטביעה. ספינת המשא הבריטית "גורגון" ספגה מספר פגיעות גם היא ועלתה באש, אך אנשי צוותה הצליחו להשתלט על האש. מספר ספינות נוספות ספגו נזקים קלים בלבד. בהתקפה זו נהרגו ארבעה חיילי בעלות הברית ו-12 מלחים מאוניות הסוחר.

## ראו גם
* המערכה בגינאה החדשה
## לקריאה נוספת

*Morison, Samuel Eliot. **Breaking the Bismarcks Barrier**. Little Brown and Company, 1958. 

## קישורים חיצוניים

* דאגלס מקארתור, **[http://www.history.army.mil/books/wwii/MacArthur%20Reports/MacArthur%20V2%20P1/macarthurv2.htm#contents Reports of General MacArthur - Volume II]**, המרכז להיסטוריה צבאית של צבא ארצות הברית.
* ווסלי פרנק קרייבן וג'יימס לי קייט, Chapter IV The Papuan Campaign.
## הערות שוליים

אי-גו
אי-גו
כריסטופר גורהאם

**כריסטופר גורהאם** (באנגלית: **Christopher Gorham**; נולד ב-14 באוגוסט 1974) הוא שחקן ובמאי קולנוע אמריקאי.

## ביוגרפיה
גורהאם נולד בפרזנו, קליפורניה לדייוויד גורהאם, רואה חשבון מוסמך, ולקת'רין גורהאם, אחות בית ספר. יש לו תואר ראשון בקולנוע ותיאטרון מאוניברסיטת קליפורניה בלוס אנג'לס. בעת לימודיו בקולג', עסק בסוגי ספורט רבים, בין היתר באמנויות לחימה, סייף, גלגיליות וריקודים סלוניים.

## קריירה
תפקידו הראשון היה בתפקיד אורח של דניאל&לוקאס בסדרה "Spy Game" ב-1997, ובהמשך השנה שיחק במשך ארבעה פרקים בסדרת הנעורים הפופולרית "שולחן לחמישה" ובסרט "חיים לא רגילים". 

בשנת 1999 קיבל גורהאם את אחת הדמויות ראשיות, בתפקיד של הריסון ג'ון בסדרה של The WB, "צעירים לנצח", אותו גילם במשך שתי עונות עד לסיומה של הסדרה.

בהמשך הופיע גורהאם במספר סדרות מדע בדיוני, וכיכב בסדרות "אודיסאה 5" ו"ג'ייק 2.0". שיחק גם בסדרות "פליסיטי" ו"ללא עקבות". ב-2001, כיכב בסרט הקולנוע "הצד האחר של גן עדן" לצד אן האת'וויי

בשנת 2004 לוהק לתפקיד של ד"ר מיילס מק'ב בסדרה "חקירה רפואית" (NBC). שנה לאחר מכן, הוא לקח חלק בסדרת הטלוויזיה קצרת הימים "טיפול משפחתי" (CBS). הוא ביצע את התפקיד הראשי בסרט הטלוויזיה של ABC Family, "Relative Chaos".

שלוש שנים לאחר סיום הסדרה "ג'ייק 2.0", גורהאם עבד בשנית עם יוצר הסדרה סילביו הורטה, הפעם על תפקיד משני בסדרה "בטי". גורהאם משחק בסדרה את הנרי גראבסטיק, מושא אהבתה המרכזי של גיבורת הסדרה בטי סוארז (אמריקה פררה). החל מהעונה השנייה, הוא החל לעבוד במשרה מלאה בסדרה. ב-2008, הוא עזב את הסדרה, אך חזר לסיום העונה השלישית והרביעית.

בשנת 2008 שיחק בתפקיד ראשי בסדרת טלוויזיה של CBS, "הארפר'ס איילנד" בתור הנרי דאן. 

בשנים 2010–2014 הוא שיחק במשך חמש עונות את התפקיד הראשי בסדרת הטלוויזיה "פרשיות סמויות" ברשת הטלוויזיה USA, בה הוא משחק את הסוכן העיוור אוגי אנדרסון, שמדריך את המתלמדת הצעירה אנני ווקר (פייפר פראבו), סוכנת CIA זוטרה, בעבודתה החדשה. הסדרה צברה רייטינג גבוה בארצות הברית כבר מן הפרק הראשון, והוזמנה לה עונה נוספת. 

## חיים אישיים
בשנת 2000 גורהאם נשוי לשחקנית אָנֵל לופז ששיחקה לצדו בסדרה "צעירים לנצח", והייתה בת זוגו בקולג'. לזוג שלושה ילדים; שני בנים שנולדו ב-2001 ו-2003 ובת, שנולדה בינואר 2009. בנו הבכור, לוקאס, אובחן כלוקה בתסמונת אספרגר.

## פילמוגרפיה
### קולנוע

### טלוויזיה

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:במאי קולנוע אמריקאים
קטגוריה:בוגרי אוניברסיטת קליפורניה בלוס אנג'לס
קטגוריה:אמריקאים שנולדו ב-1974
רוברט פולטון

**רוברט פולטון** (באנגלית: **Robert Fulton**; 14 בנובמבר 1765 – 24 בפברואר 1815) היה מהנדס וממציא אמריקאי המוכר כמפתח ספינת הקיטור המסחרית המוצלחת הראשונה, המונעת על ידי מנוע קיטור ימי.

## תולדות חייו
רוברט פולטון נולד בכפר ליטל בריטיין במחוז לנקסטר בפנסילווניה, ב-14 בנובמבר 1765. היו לו לכל הפחות שלוש אחיות - איזבלה, אליזבת ומרי, וכן אח צעיר בשם אברהם. אביו, רוברט פולטון, נולד באירלנד והיגר לפנסילווניה, שם הוא נשא את מארי סמית. האב עבר עם משפחתו לאחר מכן ללנקסטר, שם למד פולטון הצעיר בבית הספר יסודי קוויקרי. פולטון הראה נטייה רבה להמצאות, ועוד בעודו בן 14 הכין גלגל משוטות בצדה של סירת הדיג של אביו. 

הוריו היו עניים מאוד ופולטון הצעיר נמסר לצורף זהב, על מנת שילמד מקצוע. אך הסתבר שפולטון מוכשר יותר בציור, ובגיל 17 החליט הנער שברצונו להיות צייר. הוא צייר פורטרטים וציורי נוף וכך יכול היה לשלוח כסף לכלכלת אמו. בשנת 1785 הוא קנה בכסף שחסך משק קטן בעיר הופוול שבפנסילווניה והעביר את אמו ומשפחתו לשם. 

בגיל 23 החליט פולטון לנסוע ללונדון על מנת להשתלם שם באומנות הציור. בלונדון צייר פולטון פורטרטים לאצילים ולעשירים ובזה הוא הרוויח די מחייתו, אך המשיך ללא הרף גם לפתח המצאות מכניות. המצאותיו הראשונות היו מכונת טווייה לפשתן, מכונה לשזירת חבלים, מכונת חיתוך לשיש וכן מכונות שונות לחפירת תעלות.

פולטון עבר בשלב זה לפריז, שם למד צרפתית, גרמנית, מתמטיקה וכימיה. בפריז התמסר להמצאה שהייתה מוזרה בימים ההם - צוללת. אך ההמצאה הזו לא נתקבלה ולא הכירו בערכה. ב-1800 הסכים נפוליאון בונפרטה לממן את תכנון ה"נאוטילוס" - אך לא הצי הצרפתי ולא הצי הבריטי התעניינו בהמצאה זו בסופו של דבר.

אחר כך המציא פולטון סירת קיטור ששטה על פני נהר הסן בפריז, אך גם המצאה זו לא זכתה לתשומת לב נאותה. אולם פולטון לא ויתר על חלומו הגדול; ידידו העשיר רוברט ליווינגסטון, שגריר ארצות הברית בצרפת באותו הזמן, סיפק לו את המימון, והממציא חזר למולדתו לבנות שם ספינת קיטור גדולה ומשוכללת. בתחילה לעגו לפולטון, אך כשספינת המשוטות "קלרמונט" יצאה לנסיעתה הראשונה בנהר ההדסון, מניו יורק לאולבני, היא עוררה התלהבות רבה. אחרי הספינה "קלרמונט" בנה פולטון ספינות קיטור נוספות, וממשלת ארצות הברית הזמינה אצלו גם אוניית מלחמה המונעת על ידי קיטור "דמולוגוס", שלכבודו נקראה בשם "פולטון" כאשר בנייתה הושלמה בשנת 1814.

פולטון מת בטרם הגיעו לגיל חמישים, בשנת 1815, ממחלת השחפת.

## קישורים חיצוניים

* Torpedo war and submarine explosions בארכיון האינטרנט
* רוברט פולטון והצוללת, ספר מ-1922 בארכיון האינטרנט
* 
* 

## הערות שוליים

קטגוריה:אמריקאים ילידי פנסילבניה
קטגוריה:ממציאים אמריקאים
קטגוריה:מהנדסים אמריקאים
קטגוריה:חברי היכל התהילה לאמריקאים הגדולים
קטגוריה:אישים שפסליהם הוכנסו לאוסף היכל הפסלים הלאומי
קטגוריה:אמריקאים שנפטרו משחפת
קטגוריה:אמריקאים שנולדו ב-1765
קטגוריה:אמריקאים שנפטרו ב-1815
צבי בן הבעל שם טוב

רבי **צבי בן רבי ישראל** (ה'תפ"ה בערך – ז' בטבת תק"ם) היה בנו ותלמידו של רבי ישראל בעל שם טוב מייסד תנועת החסידות.

## תולדותיו
נולד בשנת ה'תפ"ה, לערך. היה תלמידם של אביו וכן של דודו, רבי אברהם גרשון מקיטוב. קיימת מסורת חב"דית מאוחרת שלפיה, לאחר פטירת הבעל שם טוב בשנת ה'תק"ך, הנהיג את תלמידי אביו שנה אחת, ואז העביר את ההנהגה לתלמידו של אביו, רבי דב בער ממעזריטש.

רבי צבי נישא למלכה, ממנה נולדו לו ילדיו. לאחר פטירת אשתו הראשונה נישא לביילא, בתו של רבי שמואל חסיד מפינסק. אחר נישואיו עבר לגור בפינסק על יד חותנו ופתח שם בית כנסת. נפטר בז' בטבת תק"מ ונקבר בפינסק.

## שושלתו
*בנו, רבי דב בער, כיהן כאדמו"ר באולינוב, והיה בעל מופת גדול. בנו של רבי דב בער היה רבי צבי הירש שכיהן כאדמו"ר בצ'ודנוב. בתו סימא הייתה נשואה פעמיים. שמו של בעלה הראשון לא ידוע וממנו ילדה את בתם אדל ליבא. בעלה השני היה רבי צבי מנחם אוירבך בנו של רבי זושא מאניפולי. בתה אדל ליבא נישאה לאחיה החורג רבי אלימלך, בנו של רבי צבי מנחם ולאה בתו של רבי משה מאיבניץ. בנו של בנו רבי צבי היה רבי אהרן מסלחוב חתן רבי דב בער מטלוסט. 
*בנו רבי אהרן מטיטיוב לא שימש כאדמו"ר. התגורר בקונסטנטין ולאחר מכן עבר לטיטיוב. בסוף ימיו עבר לפאבלוץ'. על צאצאיו נמנים חלק מאדמו"רי צ'רנוביל.
*בנו רבי ישראל כיהן כאדמו"ר בפבלוץ'. כונה רבי ישראל השותק.
*בתו שיינא רחל אשת רבי יעקב בנו של הרב מנחם מן ('מנלה') מקרלין (דודו של רבי אהרן הגדול מקרלין). גדל אצל רבי שלמה מקרלין. עלה בסוף ימיו לטבריה עם בנו רבי נפתלי צבי (שהיה מכונה בטבריה 'ר' הערש בעלשמ'ס' על שם היותו נינו של הבעל שם טוב). אחיו של רבי יעקב, רבי יצחק (ארצ'ייק) נסע אף הוא לארץ ישראל אך אונייתו טבעה בדרך. רבי יעקב נפטר בכ"א בכסלו תקצ"ד. בנו רבי צבי נפטר בכ"ז באלול תרכ"ד.
*בתו רייזל אשת רבי משה זאב אוירבך  אשר התגורר בחמלניק. חתנו של רבי משה זאב היה רבי דב בער מחווסטוב בנו של רבי ישראל חיים מלודמיר (בנו של רבי אברהם המלאך וחתנו של רבי שלמה מקרלין).

## לקריאה נוספת
* יוסף ירוחם פישל הגר, **אבן ישראל: תולדותיהם של צדיקים ראשונים כמלאכים הקדוש רבי צבי ממעזיבוז-פינסק זי"ע... ובנו הקדוש רבי אהרן מטיטיוב זי"ע**, ירושלים, תש"ס.

## קישורים חיצוניים
* 
* 
* 

## הערות שוליים

קטגוריה:משפחת הבעל שם טוב
קטגוריה:אדמו"רים
קטגוריה:מז'יבוז': רבנים
קטגוריה:פינסק: רבנים
קטגוריה:אדמו"רים שפרשו מכהונתם
קטגוריה:צדיקי החסידות
קטגוריה:תלמידי הבעל שם טוב
קטגוריה:ילידי 1725
קטגוריה:נפטרים ב-1779
אייקון פופ

[שמאל|ממוזער|280px|מעריצים מחופשים לאייקון הפופ [אלביס פרסלי]]
[ממוזער|190px|[דארת' ויידר, מלחמת הכוכבים, הוא אחת מדמויות הקולנוע הידועות והמזוהות ביותר.]]
**אייקון פופ** (מאנגלית: **Pop icon**) היא הגדרה לידוען, דמות או אובייקט, שניתנת בדרך כלל על ידי התקשורת או הציבור הרחב. אייקון הפופ משפיע רבות על תרבות הפופ.

אדם שנחשב אייקון הפופ מוגדר ככזה עקב הערצת המונים, נשיאת אידיאל מסוים, מראה חיצוני יוצא דופן או התנהגות מיוחדת. אייקוני פופ רבים מתו בגיל צעיר וחלקם נהפכו לאייקונים רק אחרי מותם.

אייקון יכול להיות גם דמות מצוירת, להקה, סרט או אפילו חפץ.

פעמים רבות מעטרת תמונתו או ציורו של אייקון הפופ בגדים וחפצים. כמו כן, אמרות בולטות של אייקון הפופ עשויות להופיע על הדפסים שונים.

## דוגמאות לאייקוני פופ

## ראו גם
* אליל נוער

## קישורים חיצוניים
* רשימת 100 סמלי התרבות הגדולים (Top 100 greatest pop culture icons), באתר Manchester Evening News 

## הערות שוליים

קטגוריה:תרבות פופולרית
דן האג (כדורגל)

**דן האג** (בהולנדית: Alles Door Oefening Den Haag, בקיצור: ADO Den Haag) הוא מועדון כדורגל הולנדי מהעיר האג, המשחק בליגת המשנה ההולנדית. פירוש המילים Alles Door Oefening בהולנדית הוא, הכל באימון. המועדון הוקם ב-1905, ומתחילת דרכו התקשה לבסס את מעמדו כנגד המועדנים היריבים, בעיקר לאור הפופולריות של הקריקט בעיר האג.

מאז שירד המועדון לליגה השנייה בטיבה בהולנד בשלהי 2021, חברת ההשקעות האמריקאית Global Football Holdings שבבעלות איש העסקים האמריקאי-יהודי דייוויד ס. בליצר , רכשה את מניות הרוב של המועדון מחברת יונייטד ואנסן הסינית.

## תארים
דן האג זכתה ב-2 אליפויות הולנד בשנים 1942 ו-1943, ובגביע ההולנדי בשנים 1968 ו-1975. הקבוצה הגיעה לגמר הגביע ההולנדי 6 פעמים נוספות.

השלב המתקדם ביותר אליו הצליחה הקבוצה להגיע באירופה הוא רבע גמר גביע המחזיקות ב-1976. בשלב זה הודחה הקבוצה על ידי וסטהאם יונייטד.

## אוהדים
אוהדי דן האג מקיימים קשר חזק עם המועדון הוולשי סוונסי סיטי. אוהדי הקבוצות מניפים לעיתים קרובות את דגלי הקבוצה השנייה ובין הקבוצות מתקיימים בדרך כלל משחקי הכנה לפני פתיחת העונה הרשמית. אוהדי לגיה ורשה, קלאב ברוז' ויובנטוס מקיימים אף הם קשר עם אוהדי הקבוצה.

## קישורים חיצוניים

* 

## הערות שוליים

קטגוריה:קבוצות כדורגל הולנדיות
קטגוריה:קבוצות כדורגל שהוקמו ב-1905
קטגוריה:האג: ספורט
*